Insha - no title
Language: Swahili | Genre: Creative_writing

Naikumbuka siku hiyo, nilikuwa nimelala fo! fo! fo!  Wavyele wangu pia walikuwa chumbani mwao. Ghafla bin vu, nilisikia mlango ukigongwa. Nilitembea kwa woga kwenda kufungua mlango. Nilipofika mlangoni, nilipigwa na butwa kuliona janadume lenye misuli tinginya na miraba minne mlangoni. Sikuwa na la kunena, nguvu ziliniisha nisiwe na la kufanya. 

Nilishangaa janadume hilo lilikuwa linataka nini. Waama usilolijua ni kama usiku wa giza totoro. Wavyele wangu walikuwa chumbani mwao, hawakujua kilichokuwa kikiendelea. Janadume hilo lilikuwa na macho mekundu. Lilikuwa limeshika bastola mikononi. Nilipoiona bastola hiyo, kijasho chembamba kilinitiririka nisijue cha kufanya. 

Janadume hilo lilikuwa linaonyosha sura ya ukali, ja simba aliyejeruhiwa. Mara liliniamuru mara moja nimweleze alipo abu. Nililiambia kwa kuwa lilikuwa linatisha sana.  Lilitembea halahala na kwenda chumbani mwa wavyele wangu. Lilipokuwa likienda, nililifuata nyuma mithili ya mkia wa kondoo kuenda kuona lile ambalo lilikuwa linataka. 

Nina alipoliona jitu hilo, aliishiwa nguvu kisha akazimia. Sasa tulikuwa tumebaki mimi na abu tu kupambana nalo. Nilimwomba Rabana aweze kutuokoa kutoka kwenye balaa hii. Yaani, Mungu kasema, niombe nikupe. Janadume lile lilinguruma ja radi na kumwamuru abu alipe kiwango chake cha mali. Nilipigwa na butwa niliposikia maneno hayo. Janadume lilikuwa linataka kiwango cha mali yake ilhali sisi tulikuwa familia ya walalahoi. Swala hilo lilizua mawazo mengi kichwani mwangu. 

Abu aliapa na kuliambia kuwa hana mali ya kulipa. Mara likashikilia bastola kwenye mkono wake wa kushoto na kumpiga abu kwenye kidari. Jambo hilo lilinisononesha sana. Abu yangu alivunja ngeu mingi sana. Maskini mie sikuwa na la kufanya.  
Abu yangu alinieleza kuwa hela ambazo jitu hilo lilitaka zilikuwa mvunguni mwa kitanda chake. Nilipoenda kuangalia, nilichokiona kiliniwacha kinywa wazi. Kulikuwa na hela nyingi hela nyingi mno. Nilipomuuliza abu alikozitoa alinieleza kuwa wote walikuwa wezi wa mabavu. Swala hilo lilinighadhabisha kana.  
Abu alikuwa katika hali mahututi lakini janadume halikukubali nimpeleke hospitalini. Nililiomba lakini maombi yangu, lakini yalianguka kwenye masikio ya kiziwi. Muda si mrefu baadaye, nina aliamka, alipomwona abu katika hali hiyo alipiga mayowe ili apate msaada. Jitu hilo likampiga risasi kidarini. Nina alivuja ngeu nyingi sana. 

Nilipoona hivyo, niliamua liwe liwalo nitayaokoa maisha ya wavyele wangu. Nililiambia janadume pale ambapo abu alikuwa amezieka hela zile. Lilitembea kijinga na kwenda kuzichukua hela zile. Nilitembea kwa mwendo wa kasi na kwenda kuichukua rununu. Nilikuwa nimebonyeza nambari za polisi karibu kuwapigia lakini sikuyaamini macho yangu. Nilimwona akraba wangu Mwaura, alikuwa amebeba bastola mkononi. Nilidhani kuwa alikuwa amekuja kutuokoa lakini nilikuwa nimekosea sana. Sikuamini masikio yangu. Alinieleza kuwa alikuwa amekuja kuchukua mali yote. Alipotaja neno mali, nilikumbuka kuwa mali hiyo ilikuwa ya wizi.

Japo ndugu yangu alikuwa amebadilika sana na kuwa jangili, bado nilimwenzi sana. Waama, damu ni nzito kuliko maji. Sikujua nilie wala nichore, cha kushangaza ni kuwa ndugu yangu Mwaura hakutishwa na chochote. Hakuna mtu ambaye alikuja kunisaidia, hapo ndipo nilipogundua kuwa rakiki wa kweli ni yule akufaaye hata wakati wa dhiki. Baada ya majangilli hawa kupata walichokuwa wakitaka, waliondoka. Nilimpigia binamu yangu simu na kumweleza yaliyonikuta. 

Baada ya muda mfupi aliwasili kisha tukawapeleka wavyele hospitalini. Tulipofika hosptalini, wavyele wetu walikuwa washaipa dunia kisogo. Biwi la simanzi lilitanda. Dunia yangu ilikuwa imegeuzwa. 

Baada ya masaa kadhaa ya kuomboleza, nilimuona Mwaura akija. Alikuwa mwenye kuhuzunika sana. Alinieleza kuwa walimhadaa na kumpora hela zote. Alikuwa ampanga kuwa watagawana hela hizo lakini ulikuwa uongo mno. Nilipomweleza kuwa wavyele wetu wameaga, machozi yalimpukutika. Sisi wote tulimsamehe.  

Mazishi ya wavyele wangu yalitendoka wiki moja baada ya kifo chao. Wanajamii walimsamehe Mwaura. Waama, ndugu mbaya humshinda jirani mzuri. Tulikuwa tumeyaona mengi, hatimaye yakakwisha. Chambilecho wahenga, kilicho na mwanzo kina mwisho.